**К Р И Т Е Р И Ј У М И О Ц Е Њ И В А Њ А**

**СРПСКИ ЈЕЗИК И КЊИЖЕВНОСТ**

**Стручно веће наставника српског језика**

**ОШ „Бубањски хероји“ у Нишу**

**ОДЛИЧАН (5)**

***КЊИЖЕВНОСТ***

-Ученик чита са разумевањем различите врсте књижевних дела (и остале типове текстова) и **потпуно самостално** уме да парафразира и опише свој доживљај као и да **процени** основни тон певања, приповедања или драмске радње и уме да повеже књижевне термине и појмове обрађиване у претходним разредима са новим делима.

- **Самостално уме** да одреди књижевни род и врсту и да анализира елементе композиције. Зна карактеристике народне и ауторске књижевности, зна разликуизмеђу до сада обрађених књижевних родова и врста и **уме самостално** да их пронађе и докаже у конкретном тексту.

- **Потпуно** усваја стилске фигуре, препознаје их у тексту и уме да их користи у усменом и писменом изражавању.

- **Потпуно усваја** књижевне термине и појмове и препознаје их у тексту. Аргументовано брани постављене тезе током интерпретације књижевног текста, **повезује и примењује** стечена знања на новим текстовима.Критички се осврће на прочитани текст, има развијене способности да процењује, **самосталан је и лако** долази до решења.

- Редовно чита домаћу лектиру и учествује у интерпретацији. На часовима је **увек активан** и учествује у анализи нових текстова, **чита више** од оног што је задато и служи се осталим изворима знања.

***ЈЕЗИК***

* Ученик **у потпуности** са разумевањем усваја наставне садржаје из граматике и на примерима показује да **уме потпуно самостално да примени** стечена знања и да **повеже** граматичке појмове обрађене у претходним разредима са новим садржајима
* **Познаје** до сада обрађена правописна правила и **доследно их самостално примењује** у писаним радовима.
* Успешно пише по диктату и **уме да самостално,**тачним реченицама одговори на питања (отвореног типа).
* У потпуности правилно изговара гласова и наглашава речи, интонира реченицу и разговетно чита наглас.

***ЈЕЗИЧКА КУЛТУРА***

* Говорну поруку изговара **потпуном и правилном реченицом** и **врло успешно** користи различите облике усменог изражавања, препричава са сажимањеми без сажимања и описује.
* **Показује логичну и емоционалну изражајност** у свим облицима говорних вежби (и на теме из свакодневног живота и о доживљају књижевног дела).
* Писмени радови су садржајно разрађени, тачно написани, композицијски утемељени**, занимљиви, креативни и маштовити**.
* Самостално проналази тражене информације у тексту. **Потпуно успешно и самостално** саставља обрађене облике изражавања. **Уме да драматизује** краћи текст.

**ВРЛО ДОБАР (4)**

***КЊИЖЕВНОСТ***

-Ученик чита са разумевањем различите врсте књижевних дела (и остале типове текстова) и **готово (у потпуности) самостално** уме да парафразира и опише свој доживљајтекста,**одреди** основни тон певања, приповедања или драмске радње и **готово (у потпуности)** уме да повеже књижевне термине и појмове обрађиване у претходним разредима са новим делима.

- **Самостално** уме да одреди књижевни род и врсту и да анализира **готово** све елементе композиције.

- Зна карактеристике народне и ауторске књижевности, зна разлике између до сада обрађених књижевних родова и врста и уме **самостално** да их пронађе у конкретном тексту.

- Потпуно усваја стилске фигуре, препознаје их у тексту и уме да их користи у усменом и писаном изражавању.

- Потпуно усваја књижевне термине и појмове и **углавном** их препознаје у тексту. Аргументовано брани постављене тезе током интерпретације књижевног текста, **углавном самостално** повезује и примењује стечена знања на новим текстовима. Критички се осврће на прочитани текст, има развијене способности да процењује, **углавном је самосталан** и долази до решења.

- Редовно чита домаћу лектиру и учествује у интерпретацији. На часовима је активан и учествује у анализи нових текстова, **често** чита више од оног што је задато и **често** се служи осталим изворима знања.

***ЈEЗИК***

* Ученик **готово** употпуности и са разумевањем усваја наставне садржаје из граматике, на примерима показује да уме **углавном без грешке** да примени стечена знања и углавном без грешке **повеже** граматичке појмове обрађене у претходним разредима са новим садржајима.
* **Зна** правописна правила и **доследно их самостално** примењује у писаним радовима. Успешно пише по диктату и уме да самостално, тачним реченицама одговори на питања (отвореног типа).
* **У потпуности правилно изговара** гласове и наглашава речи, интонира реченицу и разговетно чита наглас.

***ЈЕЗИЧКА КУЛТУРА***

**-**Говорну поруку изговара потпуном и правилном реченицом, **успешно** користи различите облике усменог изражавања, препричава са сажимањем и без сажимања и описује, **показује логичну и емоционалну изражајност** у свим облицима говорних вежби (и на теме из свакодневног живота и о доживљају књижевног дела).

-Писмени радови су садржајно разрађени, **углавном** тачно написани, композицијски утемељени.

-Самостално проналази тражене информације у тексту. **Успешно и углавном самостално** саставља обрађене облике новинарског изражавања. **Уме да драматизује** краћи текст.

**ДОБАР (3)**

***КЊИЖЕВНОСТ***

**-**Ученик чита различите врсте књижевних дела (и остале типове текстова) и **делимично** уме да парафразира и опише свој доживљај као и да **уз помоћ наставника** одреди основни тон певања, приповедања или драмске радње.

-**Уз помоћ наставника** уме да повеже књижевне термине и појмове обрађиване у претходним разредима са новим делима.

-**Самостално уме** да одреди књижевни род и **тражи помоћ** при одређивању врсте. Уз **подстицај одређује** неке елементе композиције.

- Зна карактеристике народне и ауторске књижевности и зна разлику између до сада обрађених књижевних врста.

- **Зна дефиниције** стилских фигура, **уз помоћ наставника или вршњака препознаје** их у тексту.

-**Делимично** усваја књижевне термине и појмове и **понекад учествује** у интерпретацији. **У већини случајева** чита домаћу лектиру и **понекад** учествује у интерпретацији.

- На часовима је **каткад** активан и **ретко** користи додатне изворе знања.

***ЈЕЗИК***

- Ученик **уме да дефинише** наставне садржаје из граматике, **памти их и репродукује**,али **греши** у примени стечених знања као и у **повезивању** граматичких појмова обрађених у претходним разредима са новим садржајима.

**- Делимично зна** правописна правила и **делимично** их примењује у писаним радовима. Д**елимично** успешно пише по диктату и уме да одговори на питања, али реченице нису граматички и правописно тачне (питања отвореног типа).

- Правилно изговара гласове и **понекад греши** у наглашавању речи, интонирању реченице и читању наглас.

***ЈЕЗИЧКА КУЛТУРА***

- Говорну поруку изговара потпуном и правилном реченицом, користи различите облике усменог изражавања, препричава и описује **уз помоћ** наставника у свим облицима говорних вежби (и на теме из свакодневног живота и о доживљају књижевног дела). Писмени радови су **делимично** садржајно разрађени, **делимично** тачно написани, композицијски утемељени. **Уз помоћ наставника**проналази тражене информације у тексту. **Уз помоћ наставника** саставља обрађене облике изражавања, **драматизује** краћи текст.

**ДОВОЉАН (2)**

***КЊИЖЕВНОСТ***

**-**Ученик лоше чита различите врсте књижевних дела (и остале типове текстова), **понекад делимично** уме да опише свој доживљај и да **уз помоћ наставника понекад** одреди основни тон певања, приповедања или драмске радње.

**- Понекад уз помоћ уме** да одреди књижевни род и **стално тражи помоћ** при одређивању врсте.

-Уз **подстицај ретко одређује** неке елементе композиције.

-- **Разликује** народну од ауторске књижевности.

- **Препознаје** неке књижевнотеоријске појмове **уз подстицај и помоћ**.

- **У већини случајева не** чита домаћу лектиру и **ретко** учествује у интерпретацији.

- На часовима је **ретко** активан.

***ЈЕЗИК***

- Ученик **ретко уме да дефинише** наставне садржаје из граматике, **делимично** их **памти и репродукује,не уме** да примени стечена знања.

- **Прави** веће правописне и граматичке **грешке**. Потребна је стална помоћ наставника.

- Углавном правилно изговара гласове и **углавном греши** у наглашавању речи, интонирању реченице и читању наглас.

***ЈЕЗИЧКА КУЛТУРА***

**- Ретко успева** да формулише говорну поруку, да каже одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела).

- Писмени радови су **логички неповезани и садржајно сиромашни али у вези са темом**, **имају доста већих павописних, граматичких и стилских грешака**, али поштује форму.

- **Уз помоћ** проналази тражене информације у тексту.

- **Уз помоћ наставника** саставља једноставније облике новинарског изражавања.

**НЕДОВОЉАН (1)**

***КЊИЖЕВНОСТ***

- Ученик **нема развијено интересовање** за читање и ни уз добру мотивацију и помоћ **не учествује** у интерпретацији.

- Нема основна књижевнотеоријска знања а због лошег читања не разуме текст. **Не чита** домаћу лектиру и **не** у**чествује** у интерпретацији.

- На часовима је **неактиван**.

***ЈЕЗИК***

- Ученик **није усвојио** наставне садржаје из граматике, **не препознаје** граматичке категорије. **Нема предзнања** па тешко прати наставу, **пасиван** је и **незаинтересован**.

**- Не прихвата** помоћ ни савете наставника.

***ЈЕЗИЧКА КУЛТУРА***

**- Не успева** да формулише говорну поруку, да интерпретира одабране одломке или књижевне текстове који се уче напамет, да препричава и описује и **поред помоћи** наставника у свим облицима говорних вежби (и на теме из свакодневног живота и о доживљају књижевног дела).

- Писмени радови нису самостално урађени, **логички неповезани и садржајно сиромашни и нису у вези са темом**, **не поштује павописну и граматичку норму.**

**- Тешко се изражава** а техника читања **не задовољава.**

**Бројчано оцењивање:**

У току полугодишта ученик ће имати најмање четири оцене у складу са Правилником о оцењивању ученика у основном образовању и васпитању ("Сл. гласник РС", бр. 34/2019, 59/2020 и 81/2020).

**А)Критеријуми вредновања контролних задатака:**

Контролни задаци (најављени, дужи од 15 минута) садрже питања из читања и разумевања прочитаног, књижевности, граматике и правописа:

**Структура задатака:**

30% су задаци основног нивоа, 45% су задаци средњег и 25% напредног нивоа.

0% - 30% = недовољан (1)

31% - 50% = довољан (2)

51% - 69% = добар (3)

70% - 84% = врлодобар (4)

85% - 100% = одличан (5)

*Напомена*: Наставник може да одступи од скале бодовања за 5-10% ако је то у циљу објективне процене степена савладаности градива на нивоу одељења.

**Б) Усмене провере знања**

Оцењивање се врши континуирано, на сваком часу. Ученици чије знање наставник проверава на часу усменим путем бирају се методом случајног одабира, према жељама ученика да тог дана одговарају усменим путем или у договору са наставником. Учеников успех на усменим проверама знања вреднује се на следећи начин (у складу је са Правилницима о оцењивању у основној и средњој школи):

**Одличан (5)**

Ученик на постављено питање одговара самостално и показује висок ниво познавања градива, одговара на питања наставника без помоћи наставника исамостално повезује знања уводећи и појмове и појаве које се тичу других предмета или на начин који показује висок степен развијености међупредметних компетенција. Успешно решава задатке на свим нивоима постигнућа (почев од препознавања градива до примене наученог на новим примерима). Успешно актуализује своја знања и повезује их са стварним примерима из живота.

**Врлодобар (4)**

Ученик самостално одговара на питања уз минималну помоћ и минималне погрешке, добро познаје појмове који се тичу градива, не лута по теми постављеног питања, самостално одговара на потпитања наставника или уз малу помоћ наставника. Успешно решава задатке на свим нивоима постигнућа, уз малу помоћ наставника.

**Добар (3)**

Ученик познаје градиво, уме да препозна појмове који се тичу градива и да их репродукује, уз помоћ наставника уме да одговори на потпитања, али честогреши. Не уочава узрочно-последичне везе и не може самостално закључивати о њима. Одговара на питања основног нивоа и решава задатке које је наставник већ давао на часу. Показује занимање и труди се, упркос свему.

**Довољан (2)**

Ученик може набројати, именовати или уз помоћ наставника дефинисати самоосновне појмове, стално га треба подсећати и усмеравати у одговорима, наводити на тачна решења и уз помоћ наставника је у стању да реши задатке основног нивоа. Отежано повезује дате чињенице и често греши у примени знања.

**Недовољан (1)**

Ученик није савладао основне појмове које садржи тема коју одговара, не показује интересовање да уз помоћ наставника пронађе одговоре, одговара са„не знам“ и „дајте ми један“, не жели усмено да одговара када на њега дође ред или када га наставник прозове да одговара.

**Елементи формативног оцењивања** (по правилу у педагошкој евиденцији ):

- писмене провере до петнаест минута;

- усмено одговарање,активност на часу;

- ангажовање (степен развијености ученичке компетенције);

- успешност у групном раду;

- израда плаката/паноа;

- семинарски радови;

- презентације

- учешће у пројектима, културним догађајима,на литерарним конкурсима, такмичењима из књижевности и језика, и осталим активностима које подстичу љубав према српском језику, култури и традицији.

- домаћи задаци, однос према раду.

**а) Писмене провере до 15 минута**

Писмена провера у трајању до 15 минута се **не најављује** и служи за процену напретка ученика. Резултат се бележи у педагошку документацију и саопштава ученику. Наставник на основу неколико резултата петнаестоминутних вежби може извести бројчану оцену.

**б) Домаћи задаци и посебни (индивидуални) задаци:**

Наставник води евиденцију о домаћим задацима и индивидуалним задацима које је дао ученику. Три ненаписана домаћа задатка вреднују се оценом недовољан (1).

Уколико ученик није понео домаћи задатак на час (није донео свеску, радну свеску, презентацију, плакат, пано...) сматра се да га није урадио.

Уколико наставник утврди да је домаћи задатак писао неко други или је преписан са интернета, сматра се да га ученик није урадио.

Уколико ученик на следећем часу покаже уредно написан домаћи задатак, наставник то бележи у своју педагошку свеску, али се не брише минус или други знак да је задатак неизвршен уколико ученик није заиста поправио свој однос према изради домаћих задатака.

Уколико ученик добије посебан задатак у договору са наставником бира облик у којем ће га представити и уколико је задатак урађен самостално, са разумевањем, благовремено и потпуно , може бити оцењен оценом одличан (5).

Уколико је задатак површно урађен, преузет са интернета или нема критичког односа према садржају, уколико ученик не познаје тему довољно да би самостално о њој говорио, али је показао интересовање и урадио задатак, његов се одговор позитивно оцењује као урађен, али не добија оцену, већ се позитиван одговор бележи у педагошку свеску наставника.

**в)Стална активност** на часу оцењује се оценом одличан (5) или нижом јер су одговори били непотпуни или нетачни, а активност присутна, уколико је ученик сагласан.

**г) Рад у групи:**

Оцена за рад у групи иста је за све ученике, чланове групе, осим уколико настаник није донео посебан начин вредновања групног рада, и бележи се у педагошкој свесци.

Знање стечено групним радом проверава се **индивидуално** и **важи за целу тему**, а не само за посебне, радне задатке групе, и може се уписати у дневник рада.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

*НАПОМЕНА:* Наведени критеријуми и елементи оцењивања односе се на наставне садржаје обухваћене програмима рада од 5. до 8. разреда основне школе, који су за ученике актуелни текуће школске године.

**Критеријуми оцењивања за предмет- Историја**

**предметни наставници Ђорђе Бојанић и Марија Ристић**

Општи циљ предматног програма Историје је да ученици упознају и разумеју историјске чињенице и феномене. Ученици би требало да могу самостално да прикупљају и обраде историјска знања, да их анализирају и интерпретирају, извуку поуке, те да уоче и решавају проблеме у свакодневним животним ситуацијама . Такође, ученици би требало и да имају прилику за стваралачко и критичко мишљење, аргументовани дијалог, сарадњу и тимски рад, морално расуђивање и неговање духа толеранције. Оцењивање је континуирано, усмено и писмено (тест, контролна вежба).Такође, оцењују се и вреднују све активности ученика ( активност на часу, редован рад, практични радови, учешће у акцијама, приредбама, угледним часовима).

Када су у питању оцене на тестовима не постоји јединствена скала оцењивања јер оцена пре свега зависи и од опширности и квалитета одговора на питања. Закључна оцена вреднује и друге модела рада и форме оцењивања и сумативно резултира следећим стандардом;

Највиша оцена одличан (5) – ученик сагледава целовито историјске токове, познаје узроке и законе, способан је да примени знање у новој ситуацији, на нов начин, те да самостално искаже лични аргументовани став и на основу критичке анализе појмова формира одговарајуће закључке . Показује иницијативу током наставе, може успешно да ради у различитим контекстима. Оцена врло добар (4) - да је ученик способан да функционално барата историјским и психолошким појмовима - анализира, класификује, повезује, примени или трансформише, те изведе закључак. Сналази се у различитим облицима рада. Оцена добар (3) - да разуме појмове и чињенице, успоставља законите везе, може самостално да објасни значај историјских догађаја. Уз подршку наставника може да се опроба у различитим форматима рада. Оцена довољан (2) - има елементарно познавање појмова и чињеница у изворном облику, може уз помоћ наставника да објасни њихове везе и значај. Оцена недовољан (1) - кад не може ово за оцену 2, нити показује жељу да напредује.

**КРИТЕРИЈУМИ ЗА ОЦЕЊИВАЊЕ- ГЕОГРАФИЈА**

**предметни наставници Александра Цолић и Ђорђе Станић**

Оцену одличан (5) добија ученик: 1) који је у целини усвојио основна, проширена и продубљена знања, умења и вештине, а према програму предмета; 2) чија су знања, умења и вештине на нивоу разумевања и самосталне примене у сродним и новим околностима, односно који: — уочава битно, — лако одваја појединачно, опште и посебно ради уопштавања, - логички повезује чињенице и појмове, — самостално закључује на основу датих података, — критички расуђује, — решава проблеме на нивоу стваралачког мишљења, — поседује богат речник и лако се садржајно усмено и писмено изражава, — лако и брзо примењује стечена знања, — испољава креативну активност на већини часова тог предмета, — показује интересовања и самоиницијативност за проширивање стечених знања и додатно самообразовање; 3) који је овладао предвиђеним психомоторним умењима и вештинама у руковању средствима и техникама рада на нивоу самосталне и стваралачке примене у различитим околностима.

Оцену врло добар (4) добија ученик: 1) који је у целини усвојио основна знања, умења и вештине и усвојио више од половине проширених, односно продубљених знања, умења и вештина, а према програму предмета; 2) чија су знања, умења и вештине на нивоу самосталне репродукције, разумевања и примене, односно који: — уочава битно, — лако разуме, закључује и репродукује чињенице, дате дефиниције и законитости, — критички анализује постојеће чињенице и формулише правила, — лако се усмено и писмено изражава, — испољава активност на већини часова у идејама, решењима на нов начин, — самостално и уз помоћ наставника практично примењује знања, умења и вештине у истим и сличним

ситуацијама, — испољава интересовања и упорност у савлађивању предвићених садржаја програма; 3) који је овладао предвиђеним психомоторним умењима и вештинама у руковању средствима и техникама рада на нивоу самосталне примене.

Оцену добар (3) добија ученик: 1) који је у целини усвојио основна знања, умења и вештине и половину проширених знања, умења и вештина, а према програму предмета; 2) чија су знања, умења и вештине на нивоу самосталне репродукције и разумевања уз помоћ наставника, односно на нивоу могућности ученика да: — схвати значење научених садржаја, објашњења и да их повезује, — уочава битно, а у ситуацијама анализа, апстраховања и закључивања захтева посебно залагање наставника и додатну помоћ, — има тешкоћа у брзом и течном усменом и писменом изражавању; 3) који је овладао предвиђеним психомоторним умењима и вештинама у руковању средствима и техникама рада на нивоу примене.

Оцену довољан (2) добија ученик: 1) који је усвојио основна знања, умења и вештине, а према програму предмета; 2) чија су знања, умења и вештине на нивоу репродукције уз наставникову помоћ, односно који: — испољава тешкоће у анализи чињеница, података, њиховом уопштавњу и закључивању, — има склоност ка пасивном запамћивању и механичком репродуковању, — има тешкоћа у усменом и писменом изражавању, — испољава несналажење у новим ситуацијама; 3) који је овладао предвиђеним психомоторним вештинама и умењима у руковању средствима и техникама рада уз помоћ наставника.

Оцену недовољан (1) добија ученик који није усвојио основна знања, умења и вештине из програма предмета.

Бодовање теста

Оцена 5 – од 71% до 100%

Оцена 4 – од 51% до 70 %

Оцена 3 – од 31% до 50 %

Оцена 2 – од 25% до 30%

Оцена 1 – испод 25%

Бодовање проналажења термина на географској карти

8, 9 и 10 = 5

6, 7 = 4

5 = 3

4 = 2

Понуђени појмови су за ученике седмог и осмог разреда и обухватају појмове света и Србије. Сви географски појмпови се налазе у уџбенику а ученицима ће добити потребне материјале за вежбање.

**НАПОМЕНА** – Све додатне активности ученика у виду додатних радова (семинарски радови, презентације, истраживачко-експериментални радови у виду прављења унутрашњег модела Земље, макете вулкана, извођење вулканских ерупција), биће додатно оцењено у виду формативног оцењивања.

**KРИТЕРИЈУМИ ОЦЕЊИВАЊА УЧЕНИКА ЗА СТРАНИ ЈЕЗИК**

**/ЕНГЛЕСКИ,НЕМАЧКИ,ФРАНЦУСКИ/ OД 5. ДО 8. РАЗРЕДА**

Критеријуми оцењивања сачињени су у складу са исходима, циљевима и задацима прописаних Планом и програмом наставе и учења предмета, [Општим стандардима постигнућа за енглески језик](https://ceo.edu.rs/wp-content/uploads/2017/12/Opsti-standardi-postignuca-za-kraj-osnovnog-obrazovanja-za-strani-jezik.pdf) и уз поштовање Правилника о оцењивању ученика у основном образовању и васпитању.

Оцењивањем ученика од петог до осмог разреда обухваћени су следећи елементи:

* Разумевање писаног/слушаног садржаја
* Комуникативне способности
* Способности писменог изражавања
* Језичке структуре – граматика
* Разумевање писаног/слушаног садржаја:

**Одличан 5-** ученик разуме саговорника и прецизно одговара на питања у вези са прочитаним/одслушаним садржајем , у потпуности разуме писани и слушани текст..

**Врло добар 4**- разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.

**Добар 3** - разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.

**Довољан 2 -** има минимум разумевања и напредује уз помоћ наставника који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писани текст или садржај који слуша.

**Недовољан 1** - не разуме усмена излагања, слушан ни писан садржај ни уз помоћ наставника.

* Комуникативне способности:

**Одличан 5 –** ученик слободно и без оклевања изражава своје мисли, активан је у разговору,  правилним изговором течно изговара реченице и нема већих граматичких грешака.

**Врло добар 4** - ученик говори правилно, али се изражава са мањим граматичким грешкама које не утичу на разумевање смисла реченице; понекад користи реч или фразу која је неадекватна и погрешно је изговора.

**Добар 3** - ученик може да комуницира има скроман речник, смисао изреченог

   је понекад конфузан због граматичких грешака и нетачног реда речи,али је разумљив. Ученик има делимичних тешкоћа у читању и изговору.

**Довољан2**-ученик прави велике и честе грешке у разговору и изговору што отежава оно што жели да каже; ретко налази праве речи и фразе, тешко се

 изражава, а његов оскудан речник користи полако и са пуно оклевања упркос великој помоћи наставника.

**Недовољан 1** - ученик не уме самостално да се изражава, једва користи

   најосновнији вокабулар, има потешкоћа у читању, изговору и интонацији.

   Није савладао ни најосновније граматичке структуре па је смисо изреченог

нејасан и неразумљив.

* Способности писменог изражавања:

**Одличан 5-** ученик може у писаној форми да изрази своје мисли самостално и без већих граматичких и правописних проблема; редовно извршава све писане домаће задатке, има добру технику решавања тестова и успешан је у томе.

**Врло добар 4** - ученик у писаној форми изражава своје мисли самостално уз понеке граматичке и правописне грешке; готово редовно има све писане домаће задатке; има врло добар резултат на тесту и проверама знања.

**Добар 3** - ученик не може без помоћи даизрази своје мисли писаним путем и прави честе и веће правописне и граматичке грешке; делимично ради домаће задатке; углавном остварује просечан резултат на тесту и проверама знања.

**Довољан 2** - ученик није способан самостално да се писмено изрази, прави учестале и озбиљне правописне и граматичке грешке; нередовно ради домаће задатке; постиже минималан успех на тестовима и проверама знања.

**Недовољан 1**- прави крупне грешке у писаном изражавању и у основним граматичким облицима, не ради домаће задатке готово уопште, не постиже минималнан број бодова на тесту и проверама знања.

* Језичке структуре-граматика:

**Одличан 5** - ученик влада граматичким правилима, потпуно их разуме и правилно примењује у датом језичком контексту.

**Врло добар 4** - ученик разуме и правилно примењује научена граматичка правила, уз местимичне грешке.

**Добар 3** - ученик делимично примењује научена граматичка правила уз грешке.

**Довољан 2**- ученик препознаје граматичка правила и повремено их минимално примењује.

**Недовољан 1**-ученик не препознаје граматичка правила нити уме да их примењује.

Оцењивање ученика од петог до осмог разреда је бројчано и врши се:

1) Писаним путем  
2) Усменим путем  
3) Праћењем активности на часу и кроз израду домаћих задатака/пројектних активности

1) Писане провере постигнућа се оцењују на основу скале која изражава однос између процента тачниходговора и одговарајуће оцене:

∙86-100% оцена одличан (5)  
∙70%-85% оцена врло добар (4)  
∙50%-69% оцена добар (3)  
∙30%-49% оцена довољан (2)  
∙до 29% оцена недовољан (1)

Скала може да варира у односу на постигнућа ученика, али не више од 5%.

2) Оцена добијена усменим путемсе формира на основу учениковог одговора или излагања према следећој бројчаној скали:

**Одличан (5)** – Ученик у потпуности разуме планом и програмом предвиђене појмове, речи и изразе и показује изузетно велики степен самосталности приликом њихове примене у усменом изражавању. Успешно користи све граматичке елементе и конструкције и уочава најчешће изузетке од правила. У стању је дасамостално искаже усмену поруку, исприча лични доживљај, преприча садржај разговора или наративног текста. Правилно и самостално изражајно чита. Ученик самостално остварује комуникацију и размењује са саговорницима информације у вези са познатим темама, садржајима и комуникативним функцијама. На матерњем и страном језику саопштава информацију добијену од 3. лица у вези са познатим темама у конкретним комуникативним ситуацијама. У потпуности показује способност примене језичких вештина и знања у новим ситуацијама.

**Врло добар (4)** – Ученик у великој мери разуме планом и програмом предвиђене појмове, речи и изразе и показује велики степен самосталности приликом њихове примене у усменом изражавању. Ученик разуме једноставне фреквентне речи и изразе, а приликом изражавања користи једноставна језичка средства и конструкције у датим комуникативним ситуацијама. У стању је да уз мању помоћ наставникауспешно искаже усмену поруку, исприча лични доживљај, преприча садржај разговора или наративног текста. У великој мери правилно и самостално изражајно чита. Ученик у великој мери самостално остварује комуникацију и размењује са саговорницима информације у вези са познатим темама, садржајима и комуникативним функцијама. У великој мери показује способност примене језичких вештина и знања у новим ситуацијама.

**Добар (3)** – Ученик углавном разуме планом и програмом предвиђене појмове, речи и изразе уз делимичан степен самосталности приликом њихове примене у усменом изражавању. Ученик разуме углавном једноставније, фреквентније речи изразе, а приликом изражавања користи једноставније језичка средства и конструкције у датим комуникативним ситуацијама.Углавном правилно чита. Делимично је у стању да искаже једноставнију усмену поруку, исприча лични доживљај, преприча садржај разговора или наративног текста. Ученик у довољној мери остварује комуникацију и размењује са саговорницима кратке информације у вези са познатим темама, садржајима и комуникативним функцијама. Показује делимичну способност примене језичких вештина и знања у новим ситуацијама и логичког повезивања појмова.

**Довољан (2)** –Ученик препознаје и разуме планом и програмом предвиђене основне, најфреквентније појмове, речи и изразе уз мали степен самосталности приликом њихове примене у усменом изражавању. Ученик разуме углавном најједноставније речи, кратке и једноставне поруке и упутства и користи најједноставнија језичка средства и конструкције у датим комуникативним ситуацијама. Чита делимично правилно и уз помоћ наставника. Ученик је у стању да искључиво уз помоћ наставника искаже једноставну усмену поруку, исприча лични доживљај, садржај разговора или наративног текста и то на нивоу репродукције. Ученик у малој мери остварује комуникацију и размењује са саговорницима кратке информације у вези са познатим темама, садржајима и комуникативним функцијама.Језичке вештине и знања су на нивоу репродукције, уз повремену минималну примену.

**Недовољан (1)** – Ученик не препознаје нити разуме планом и програмом предвиђене основне појмове, речи и изразе, не уме да их репродукује нити примени у усменом изражавању. Ученикније самосталан у раду и није у стању ни уз помоћ наставника да искаже једноставнију усмену поруку, исприча лични доживљај, садржај разговора или наративног текста. Ученик у недовољној мери остварује комуникацију и размењује са саговорницима кратке информације у вези са познатим темама, садржајима и комуникативним функцијама. Језичке вештине и знања нису ни на нивоу препознавања, без способности репродукције и минималне примене.

3) Активност ученика прати се континуирано и вреднује током целе школске године. У активност улази и редовност/благовременост/тачност израде и доношења домаћих задатака, као и редовно доношење материјала потребног за рад на часу. Степен самосталности у раду, степен ангажовања, иницијативе, начин остваривања сарадње у процесу учења са другим ученицима такође се вреднују кроз активност.

Оцена из активности може бити од значаја и за општи успех ученика из предмета, најчешће у његову корист.

Уколико ученик не показује интересовање за учешће у активностима нити ангажовање, као ни жељу за напредовањем, оцењује се оценом недовољан (1).

Оцењивање/вредновање пројектних активности углавном има мотивациону улогу и вреднује се у складу са показаним степеном самосталности, активности и ангажовања као и сарадње са осталим члановима групе, извођења закључака на основу прикупљених података и презентовања продукта пројекта.

Актив наставника страних језика

ОШ ,,Бубањски хероји’’

**Критеријум оцењивања за предмет – Грађанско васпитање**

Предмет треба да развије моралну димезију ученикове личности. Садржаји се усвајају практиковањем и осећањима, а исходи су усмерени на грађанску заједницу. Постоје одређени нивои знања који се могу вредновати ( битни појмови, начела и грађанске процедуре ). Недовољне оцене нема, али уколико ученик није редовно долазио на наставу може бити неоцењен. Све наведено треба да резултира описном оценом : ,,задовољава“ , ,,добар“ и ,,истиче се“.

1) Оцену ,,задовољава“ добија ученик који редовно долази на часове и показује минимум жеље за учешћем у активностима и толеранцију према члановима групе.

2) Оцену ,, добар“ добија ученик који је заинтересован да напредује у наставним програмима, и развија афирмативан однос према групном раду.

3) Оцену ,,истиче се“ добија ученик који је креативан у заједничким програмима и ваннаставним активностима и усваја грађанске навике и вредности.